《昭君村》
明代·沈继祖

黄沙漫空天一色，漠北阴山断行迹。
明妃辞汉适单于，委骨胡沙无来日。
心事欲向瑟琶传，天荒地老何人识。
胡雁经年去会还，汉月几夜圆复缺。
雁飞那解寄音尘，月明不管人愁绝。
冢上千年不改青，怨入边风与羌笛。
谁为君王设此谋，纵杀画工果何益。
至今犹使昭君村，月发炙面殊不惜。
汉已无策唐效之，公主沦弃豺狼域。
何不设备御狂胡，人言仲舒计已疏。
不以女色媚穹庐，圣宋之德千古无。

作者简介：[明]字公绳，后以字行，更字宜孙，万历（一五七三－一六二o）时吴郡（今江苏苏州）人。作山水，溪山宛转，林木森郁，尝为蔡亏父写诘摩诗意图。写闺阁中人，亦有态。《画史会要、明画录》。